Brian Lara
టీమిండియా ఆటలో పరిణతి కనిపిస్తుంది: లారా
హైదారాబాద్‌: తన ఆటతీరుతో ఎన్నో రికార్డులను సృష్టించిన వెస్టిండీస్‌ క్రికెట్‌ దిగ్గజం బ్రియాన్‌ లారా హైదరాబాద్‌ పర్యటన తనకు మధురాను భూతులను మిగుల్చుతుందని వివరించాడు. హైదరా బాద్‌ గోల్కొండ గోల్ఫ్‌కోర్స్‌లో రెండు రోజులు జరిగిన లారా విశాఖ కప్‌ టోర్నీలో పాల్గొనేందుకు ఆయన నగరానికి వచ్చాడు.ఈ సందర్భంగా మీడియాతో మాట్లాడుతూ వెస్టిం డీస్‌ క్రికెట్లో రాజకీయాలు ఎక్కువని పేర్కొన్నాడు.ముఖ్యంగా అనుభవం కలిగినవారు వెస్టిండిస్‌ బోర్డుని నడిపించకపోవడం వల్లే వెనుకబడిందని, భవిష్యత్తులో పూర్వవైభవం అందుకుంటుందని లారా ఆశాభావం వ్యక్తం చేశాడు. హైదారబాద్‌ ఆతిథ్యం ఎంతగానో నచ్చిందన్నాడు.క్రికెట్‌ లెజెండ్‌ సచిన్‌ యువతకు స్ఫూర్తినిచ్చారని వెల్లడించాడు.ప్రస్తుతం టీమిండియా అద్భుతంగా ఆడుతుం దని, స్వదేశంలో టీమిండియాఎప్పుడు బలమైన జట్టు అని వివరించాడు. టీమిండియా ఆటలో పరిణితి కనిపిస్తుందన్నాడు.ఇక సచిన్‌ విషయానికి వస్తే ఎలాంటి పరిస్థితుల్లోనైనా ఆడగలిగే గొప్ప ఆటగాడని కితాబిచ్చాడు.సచిన్‌జట్టులో ఉన్నప్పుడే ఇప్పుడున్న ఆటగాళ్లు ఎదిగారని, ప్రస్తుతం టీమిండియా బాగా ఆడటానికి సచిన్‌ కారణమన్నాడు.ఇక ప్రపంచ లోని అత్యుత్తమ ఆటగాళ్లలో సచిన్‌ ఒకడని లారా తెలిపాడు.ప్రస్తుత జనరే షన్‌లో కోహ్లీ,ఎబి డివిలియర్స్‌లాంటి ఆటగాళ్లున్న క్రికెట్‌కు వన్నె తెస్తున్నారని పేర్కొన్నాడు.
కెప్టెన్సీ విషయంలో ధోనితో పొలిస్తే కోహ్లీ భిన్నంగా ఉన్నాడని లారా అభిప్రాయపడ్డాడు.తన బ్యాటింగ్‌తో అత్యున్నత స్థాయికి కోహ్లీ చేరాడని,తన ఆటతీరుతో అందరి మన్ననలు పొందుతున్నాడని లారా వెల్లడించాడు.’